Sellise suure ja piirideta armastuse kogemine paneb meid mingil moel sellele reageerima. Kui keegi meid nii väga armastab, siis meie saame olla vaid selle armastuse vastuvõtjad. Mida rohkem aga tunneme seda armastust oma elus, seda rohkem see muudab meid. Jumala armastus kutsub meid vastu armastama. See annab jõudu pöörata selg väärale ja teha elus õigeid valikuid. Jumala poolt meile antud käsud kuuluvad selle armastuse juurde. Nii  näitab Issand meile elus teed, mis on õige ja õnnelik. Jumala armastusele toetudes ja tema Vaimult tuge saades suudame oma elu muuta ja neist reegleist kinni pidada.